**LIETUVOS RESPUBLIKOS SOCIALINĖS APSAUGOS IR DARBO MINISTRAS**

**Į S A K Y M A S**

**DĖL NEĮGALIŲJŲ APRŪPINIMO TECHNINĖS PAGALBOS PRIEMONĖMIS IR ŠIŲ PRIEMONIŲ ĮSIGIJIMO IŠLAIDŲ KOMPENSAVIMO TVARKOS APRAŠO PATVIRTINIMO**

2006 m. gruodžio 19 d. Nr. A1-338

Vilnius

Įgyvendindama Lietuvos Respublikos Vyriausybės 2006–2008 metų programos įgyvendinimo priemonių, patvirtintų Lietuvos Respublikos Vyriausybės 2006 m. spalio 17 d. nutarimu Nr. 1020 (Žin., 2006, Nr. ), 49 punktą ir Neįgaliųjų aprūpinimo techninės pagalbos priemonėmis 2004–2010 m. strategiją, patvirtintą socialinės apsaugos ir darbo ministro 2004-04-30 įsakymu Nr. A1-114 (Žin., 2004, Nr. ), bei siekdama efektyviau ir racionaliau tenkinti neįgaliųjų aprūpinimo techninės pagalbos priemonėmis poreikį:

1. Tvirtinu Neįgaliųjų aprūpinimo techninės pagalbos priemonėmis ir šių priemonių įsigijimo išlaidų kompensavimo tvarkos aprašą (pridedama).

2. Pripažįstu netekusiais galios:

2.1. Lietuvos Respublikos socialinės apsaugos ir darbo ministro 2005 m. rugpjūčio 23 d. įsakymą Nr. A1-238 „Dėl Neįgaliųjų aprūpinimo techninės pagalbos priemonėmis ir šių priemonių įsigijimo išlaidų kompensavimo tvarkos aprašo patvirtinimo“ (Žin., 2005, Nr. );

2.2. Lietuvos Respublikos socialinės apsaugos ir darbo ministro 2005 m. gruodžio 13 d. įsakymą Nr. A1-326 „Dėl Neįgaliųjų aprūpinimo techninės pagalbos priemonėmis ir šių priemonių įsigijimo išlaidų kompensavimo tvarkos aprašo patvirtinimo“ pakeitimo“ (Žin., 2005, Nr. ).

3. Šio įsakymo vykdymo kontrolę pavedu Socialinės apsaugos ir darbo ministerijos sekretorei Violetai Murauskaitei.

4. Šis įsakymas įsigalioja nuo 2007 m. sausio 1 d.

SOCIALINĖS APSAUGOS IR DARBO MINISTRĖ VILIJA BLINKEVIČIŪTĖ

PATVIRTINTA

Lietuvos Respublikos socialinės apsaugos ir

darbo ministro 2006 m. gruodžio 19 d.

įsakymu Nr. A1-338

**NEĮGALIŲJŲ APRŪPINIMO TECHNINĖS PAGALBOS PRIEMONĖMIS IR ŠIŲ PRIEMONIŲ ĮSIGIJIMO IŠLAIDŲ KOMPENSAVIMO TVARKOS APRAŠAS**

**I. BENDROSIOS NUOSTATOS**

1. Neįgaliųjų aprūpinimo techninės pagalbos priemonėmis ir šių priemonių įsigijimo išlaidų kompensavimo tvarkos aprašas (toliau – Tvarkos aprašas) reglamentuoja neįgaliųjų aprūpinimo techninės pagalbos priemonėmis ir šių priemonių įsigijimo išlaidų kompensavimo tvarką.

2. Šiame tvarkos apraše vartojamos sąvokos:

**Techninės pagalbos priemonės –** bet koks neįgaliųjų naudojamas specialus ar standartinis gaminys, įrankis, įranga ar techninė sistema, padedanti išvengti, kompensuoti, sumažinti arba pašalinti sutrikusių funkcijų įtaką sveikatos būklei, asmens savarankiškumui, ugdymuisi, darbinei veiklai.

**Elektrinis vežimėlis –** vežimėlis, varomas elektra, valdomas pulteliu tiesiogiai, be pašalinės pagalbos.

**Elektrinio vežimėlio priedai –** papildomos vežimėlio dalys, padedančios tenkinti medicininius ir fizinius asmens poreikius.

**Skuteris –** priemonė, varoma elektra, su vairo mechanizmu, valdomu paties naudotojo, sugebanti įveikti ne mažesnę kaip 15% įkalnę (kai naudotojo svoris 75 kg) bei galinti nuvažiuoti ne mažiau kaip 15 km nuotolį.

**Vidinio ryšio (FM) sistema –** (toliau – FM sistema) – priemonė, sumažinanti triukšmą ir aidą bei pagerinanti asmenų, kurie naudojasi klausos aparatais, girdėjimo kokybę.

**Aktyvaus tipo (išskyrus sportinį) vežimėlis** (toliau – aktyvaus tipo vežimėlis) – manevringas, lengvo metalo lydinio, abiem rankom valdomas, su varomaisiais užpakaliniais ratais neįgaliųjų vežimėlis, kurio masė ne daugiau kaip 13 kg.

**Brangiai kainuojantis aktyvaus tipo vežimėlis –** aktyvaus tipo vežimėlis, kainuojantis daugiau kaip 4000 litų.

**Brangiai kainuojančios techninės pagalbos priemonės –** techninės pagalbos priemonės (išskyrus brangiai kainuojančius aktyvaus tipo vežimėlius, elektrinius vežimėlius, skuterius bei FM sistemas), kainuojančios daugiau kaip 2500 litų.

Kitos šiame Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos neįgaliųjų socialinės integracijos įstatyme (Žin., 1991, Nr. ; 2004, Nr. 83-2983).

3. Teisę įsigyti nuolat naudoti techninės pagalbos priemones arba gauti aktyvaus tipo vežimėlio, skuterio ar FM sistemos įsigijimo išlaidų kompensacijas turi Lietuvos Respublikos piliečiai, taip pat kitų valstybių piliečiai ir asmenys be pilietybės, nustatyta tvarka deklaravę nuolatinę gyvenamąją vietą Lietuvos Respublikoje, kuriems nustatyti specialieji poreikiai nuolat naudoti techninės pagalbos priemones.

4. Teisę išsinuomoti laikinai naudoti techninės pagalbos priemones turi šio Tvarkos aprašo 3 punkte nurodyti asmenys, kuriems nustatyti specialieji poreikiai laikinai naudoti techninės pagalbos priemones. Asmenims techninės pagalbos priemonės laikinai naudoti nuomojamos Techninės pagalbos neįgaliesiems centro prie Socialinės apsaugos ir darbo ministerijos (toliau – Centras) direktoriaus ar gyvenamosios vietos savivaldybės administracijos nustatyta tvarka.

5. Asmuo turi teisę:

5.1. įsigyti nuolat naudoti vieną vienos paskirties techninės pagalbos priemonę jos nustatytu naudojimo laikotarpiu, išskyrus šio Tvarkos aprašo 1 priedo 7 ir 9 punktuose bei 2 priedo 8.1 punkte nurodytas priemones. Asmuo turi teisę įsigyti šio Tvarkos aprašo 1 priedo 7 punkte nurodytų priemonių kiekį priklausomai nuo jo fizinių ir medicininių poreikių, bet ne daugiau kaip 2 vienetus, 9 punkte nurodytų priemonių kiekį – priklausomai nuo turimos vaikščiojimo priemonės;

5.2. įsigyti vieną iš šių techninės pagalbos priemonių: elektrinį vežimėlį arba aktyvaus tipo vežimėlį arba gauti kompensaciją už skuterio įsigijimą, išskyrus šio Tvarkos aprašo 44 punkte nurodytą atvejį;

5.3. gauti skuterio įsigijimo išlaidų kompensaciją, jei jam sukakę 18 metų ir jis sugeba išlaikyti stabilią pusiausvyrą, su vaikščiojimo priemone gali būti savarankiškas namuose, tačiau turi apribotas galimybes naudotis visuomeniniu transportu (pvz., gyvena toli nuo visuomeninio transporto stotelės, dėl sveikatos būklės negali įlipti į visuomeninio transporto priemonę ir pan.);

5.4. gauti FM sistemos įsigijimo išlaidų kompensaciją, jei jam nesukakę 18 metų, jis naudojasi klausos aparatu ir integruotai mokosi bendrojo ugdymo klasėje.

**II. DOKUMENTŲ, REIKALINGŲ ĮSIGYTI TECHNINĖS PAGALBOS PRIEMONES, PATEIKIMAS**

6. Asmuo ar jo tėvai (įtėviai), sutuoktinis, pilnamečiai vaikai, jo globėjai (rūpintojai) ar jo įgalioti kiti asmenys (toliau – asmuo), pageidaujantis įsigyti techninės pagalbos priemonę ar gauti šio Tvarkos aprašo 42 ir 47 punktuose nurodytas kompensacijas, kreipiasi šio Tvarkos aprašo 8, 9 ir 10 punktuose nurodytais atvejais į gyvenamosios vietos savivaldybės administracijos skyrių, Centro teritorinį padalinį ar į Centrą, pateikdamas šiuos dokumentus:

6.1. prašymą dėl techninės pagalbos priemonės skyrimo arba dėl kompensacijos skyrimo;

6.2. išrašą iš medicininių dokumentų (forma Nr. 027/a)(išrašo galiojimo laikas – 12 mėnesių), išskyrus šio Tvarkos aprašo 1 priedo 3.1, 3.2, 3.3, 9.1, 9.2 ir 12.5 punktuose bei 2 priedo 8.1 punkte nurodytoms techninės pagalbos priemonėms, pateikia:

6.2.1. asmens sveikatos priežiūros reabilitacijos įstaigos fizinės medicinos ir reabilitacijos gydytojai pagal šio Tvarkos aprašo 1 priedo 1.1, 1.2, 1.3 ir 2.2.2 punktuose nurodytus kriterijus – elektriniams vežimėliams bei jų priedams ir aktyvaus tipo vežimėliams;

6.2.2. asmens sveikatos priežiūros įstaigų asmenį gydantys gydytojai bei kiti atitinkamos srities gydytojai specialistai (toliau – asmenį gydantis gydytojas), vadovaudamiesi šio Tvarkos aprašo prieduose nurodytais kriterijais – kitoms techninės pagalbos priemonėms;

6.2.3. asmenį gydantis gydytojas skiria techninės pagalbos priemones:

6.2.3.1. nuolat naudotis tais atvejais, kai yra akivaizdūs neįgalumo požymiai ir nustatoma, kad jie laikui bėgant nepasikeis;

6.2.3.2. laikinai naudotis, kai yra laikinas sveikatos pablogėjimas dėl traumos, ligos ar kitų priežasčių;

6.2.4. asmenį gydantis gydytojas, nustatydamas asmeniui specialųjį poreikį techninės pagalbos priemonei įsigyti, šio Tvarkos aprašo 6.2 punkte nurodytoje formoje Nr. 027/a nurodo, kokiam laikotarpiui asmeniui yra skiriama techninės pagalbos priemonė: laikinai naudoti, nurodant konkretų laikotarpį (1 mėn., 2 mėn., 3 mėn. ir t. t.), arba nuolat naudoti, bei, esant reikalui, pažymi papildomą informaciją, nurodytą šio Tvarkos aprašo 13 punkte;

6.3. asmens tapatybę patvirtinantį dokumentą arba įstatymų nustatyta tvarka patvirtintą jo kopiją;

6.4. leidimą nuolat gyventi Lietuvos Respublikoje (taikoma tik užsieniečiams);

6.5. dokumentą, patvirtinantį asmens gyvenamąją vietą (asmenys, kurie neturi Lietuvos Respublikos pase ar leidime nuolat gyventi Lietuvos Respublikoje įrašo apie gyvenamąją vietą), arba pažymą, patvirtinančią, kad asmuo yra įtrauktas į gyvenamosios vietos neturinčių asmenų apskaitą;

6.6. įsigyjant elektrinį vežimėlį ar aktyvaus tipo vežimėlį – reabilitacijos įstaigos, kurioje asmuo mokomas naudotis vežimėliu, užpildytą asmens anketą apie asmens antropometrinius duomenis (ūgį, svorį ir kt.). Įsigyjant elektrinį vežimėlį anketoje papildomai turi būti nurodyta valdymo būdas bei priedai;

6.7. įsigyjant elektrinį vežimėlį:

6.7.1. informaciją apie būstą, jo pritaikymą neįgaliųjų specialiesiems poreikiams ir kt. (savivaldybės administracijos skyriaus pažyma arba buities tyrimo aktas);

6.7.2. pedagoginės psichologinės tarnybos pažymą dėl elektrinio vežimėlio įsigijimo tikslingumo asmenims iki 18 metų;

6.8. įsigyjant FM sistemą – pažymą iš bendrojo lavinimo mokyklos;

6.9. Neįgaliojo pažymėjimo, Invalidumo pažymėjimo ir/ar Specialiojo nuolatinės slaugos poreikio nustatymo pažymos kopijas:

6.9.1. šio Tvarkos aprašo 18 punkte nurodyti asmenys;

6.9.2. asmenys, kurie pageidauja įsigyti šio Tvarkos aprašo 1 priedo 1.1, 1.2, 1.3, 2.2.2 (išskyrus šio Tvarkos aprašo 13 punkte nurodytus asmenis), 11.2.2, 11.4.1, 11.4.2, 13.1, 14.1.1, 14.1.2, 14.2, 14.4 punktuose nurodytas techninės pagalbos priemones;

6.10. kai kreipiamasi dėl kompensacijos, dokumentus, patvirtinančius aktyvaus tipo vežimėlio, skuterio ar FM sistemos įsigijimą:

6.10.1. PVM sąskaitą faktūrą ar sąskaitą faktūrą;

6.10.2. kasos aparato ar kasos pajamų orderio kvitą;

6.10.3. atitikties deklaraciją (gaminys turi būti paženklintas CE ženklu);

6.10.4. dokumentą, nurodantį prekės garantiją (aktyvaus tipo vežimėlio rėmui – ne mažiau kaip 4 metai, kitoms dalims, išskyrus padangas – 2 metai; skuterio rėmui – ne mažiau kaip 5 metai, padangoms ir baterijoms – 1 metai, kitoms dalims – 3 metai; FM sistemai – ne mažiau kaip 1 metai).

**III. APRŪPINIMAS TECHNINĖS PAGALBOS PRIEMONĖMIS, IŠSKYRUS BRANGIAI KAINUOJANČIUS AKTYVAUS TIPO VEŽIMĖLIUS BEI ELEKTRINIUS VEŽIMĖLIUS**

7. Asmenis, nurodytus šio Tvarkos aprašo 3 punkte, naujomis arba atnaujintomis techninės pagalbos priemonėmis individualiai aprūpina Techninės pagalbos neįgaliesiems centras prie Socialinės apsaugos ir darbo ministerijos (toliau – Centras), jo teritoriniai padaliniai arba asmens gyvenamosios vietos savivaldybių administracijos socialinės paramos skyriai (centrai) ar kitos savivaldybės įstaigos, kurioms priskirta ši funkcija (toliau – savivaldybės administracijos skyrius). Centras perduoda techninės pagalbos priemones panaudos pagrindais laikinai neatlygintinai valdyti ir naudotis savivaldybės administracijoms.

8. Asmenys, pageidaujantys įsigyti elektrinį vežimėlį, individualiai pagamintą specialią techninės pagalbos priemonę arba pageidaujantys gauti aktyvaus tipo vežimėlio, skuterio ar FM sistemos įsigijimo išlaidų kompensaciją, turi kreiptis į Centrą.

9. Asmenys, pageidaujantys įsigyti regos ir klausos techninės pagalbos priemones, turi kreiptis į Centro teritorinius padalinius. Centro teritoriniai padaliniai gali aprūpinti asmenis ir kitomis techninės pagalbos priemonėmis bei teikti judėjimo techninės pagalbos priemonių individualaus pritaikymo ir smulkaus remonto paslaugas šiais atvejais:

9.1. kai asmuo po ūmios traumos, sužeidimo ar ligos gydosi reabilitacijos įstaigoje ir jam reikia vežimėlio, pasėsto praguloms išvengti ar vaikščiojimo priemonės;

9.2. kai asmeniui reikalingas aktyvaus tipo vežimėlis;

9.3. kai techninės pagalbos priemonės reikalingos asmenims iki 18 metų;

9.4. kai asmeniui reikia pritaikyti turimą ar skiriamą techninės pagalbos priemonę.

10. Savivaldybių administracijos skyriai aprūpina asmenis techninės pagalbos priemonėmis visais atvejais, išskyrus regos ir klausos techninės pagalbos priemones, bei šio Tvarkos aprašo 8 punkte nurodytais atvejais.

11. Savivaldybės administracijos skyriaus arba Centro teritorinio padalinio specialistai patikrina asmens pateiktus dokumentus, išsiaiškina asmens poreikį techninės pagalbos priemonėms bei priima sprendimą dėl techninės pagalbos priemonės skyrimo. Vadovaudamiesi šio Tvarkos aprašo 13-14 punktuose nurodytais prioritetais, savivaldybės administracijos skyriaus arba Centro teritorinio padalinio specialistai sudaro eiles asmenų, pageidaujančių gauti techninės pagalbos priemones pagal kiekvieną techninės pagalbos priemonės rūšį.

12. Asmenys aprūpinami turimomis techninės pagalbos priemonėmis, atitinkančiomis jų fizinius ir medicininius poreikius, eilės tvarka.

Asmeniui, pageidaujančiam įsigyti techninės pagalbos priemonę, pirmiausiai skiriama atnaujinta techninės pagalbos priemonė. Asmeniui nepagrįstai atsisakius įsigyti siūlomą atnaujintą priemonę, kuri yra techniškai tvarkinga bei atitinka jo socialinius bei medicininius poreikius, jis įrašomas į asmenų, pageidaujančių įsigyti šią priemonę, eilės pabaigą.

13. Asmenys po ūmių traumų, sužeidimų ar ligų su akivaizdžiais neįgalumo požymiais įgyja pirmumo teisę gauti nuolat naudoti techninės pagalbos priemones.

14. Asmenims, kurie lanko ugdymo ar mokymo įstaigas arba dirba, pirmiausiai skiriama nauja techninės pagalbos priemonė.

15. Savivaldybės administracijos skyrius ir Centro teritorinis padalinys, aprūpindamas asmenis techninės pagalbos priemonėmis, sudaro su asmeniu aprūpinimo techninės pagalbos priemonėmis sutartį (nuolat naudoti, išskyrus šio Tvarkos aprašo 1 priedo 3.1, 3.2, 3.3, 7.1.1, 9.1, 9.2 ir 12.5 punktuose bei 2 priedo 4.1, 8.1 punktuose nurodytas techninės pagalbos priemones) ar nuomos sutartį (laikinai naudoti) bei moko jį naudotis šiomis priemonėmis.

16. Savivaldybės administracijos skyrius vykdo šias funkcijas:

16.1. veda techninės pagalbos priemonių gavimo, išdavimo ir grąžinimo apskaitą;

16.2. užpajamuoja gautas techninės pagalbos priemones;

16.3. teikia Centrui pasiūlymus nurašyti nusidėvėjusias techninės pagalbos priemones;

16.4. tarpininkauja organizuojant judėjimo techninės pagalbos priemonių remonto ir individualaus pritaikymo paslaugas;

16.5. nesant poreikio ir asmenų, pageidaujančių gauti techninės pagalbos priemones, eilės, techninės pagalbos priemones grąžina Centro teritoriniam padaliniui;

16.6. gali gauti iš Centro teritorinio padalinio šio Tvarkos aprašo 1 priedo 7, 8 ir 9 punktuose nurodytas techninės pagalbos priemones pagal kiekines paraiškas, nenurodant asmenų pavardžių, pagal iš anksto su Centro teritoriniu padaliniu suderintus kiekius;

16.7. kiekvieną ketvirtį elektroniniu paštu arba kompiuterinėse laikmenose pateikia Centro teritoriniam padaliniui informaciją apie asmenis, įsigijusius techninės pagalbos priemones, grąžintas techninės pagalbos priemones bei jų poreikį;

16.8. teikia Centro teritoriniam padaliniui prašymą ir vardines paraiškas, kuriose yra nurodoma ši informacija:

16.8.1. asmens vardas, pavardė ir asmens kodas;

16.8.2. adresas;

16.8.3. reikalingos techninės pagalbos priemonės pavadinimas ir kiekis;

16.8.4. reikalingos techninės pagalbos priemonės techniniai duomenys (vežimėliams nurodomas jų tipas, sėdynės plotis, sėdėjimo gylis, blauzdos ilgis; kitoms judėjimo techninės pagalbos priemonėms – žmogaus ūgis, svoris bei kita svarbi informacija);

16.8.5. esant reikalui – duomenys apie asmens neįgalumą bei asmeniui nustatytus specialiuosius poreikius (visišką negalią, specialųjį nuolatinės slaugos poreikį ir kt.);

16.8.6. esant reikalui – kai asmuo sumoka skirtumą tarp valstybės kompensuojamos sumos ir brangiai kainuojančios techninės pagalbos priemonės kainos – suma, kurią asmuo sumokėjo už brangiai kainuojančias techninės pagalbos priemones.

17. Asmenys nemokamai aprūpinami techninės pagalbos priemonėmis nuolat naudoti, išskyrus brangiai kainuojančias techninės pagalbos priemones.

18. Brangiai kainuojančios techninės pagalbos priemonės nemokamai skiriamos:

18.1. I grupės invalidams, kuriems invalidumas nustatytas iki 2005 m. liepos 1 d.;

18.2. asmenims, kurie Lietuvos Respublikos neįgaliųjų socialinės integracijos įstatymo (Žin., 2004, Nr. 83-2983) nustatyta tvarka yra pripažinti nedarbingais;

18.3. asmenims, sukakusiems senatvės pensijos amžių, kuriems teisės aktų nustatyta tvarka nustatytas didelių specialiųjų poreikių lygis;

18.4. asmenims, kuriems nustatytas specialusis nuolatinės slaugos poreikis;

18.5. asmenims iki 18 metų, kuriems nustatytas sunkus arba vidutinis neįgalumo lygis.

19. Asmenys, nenurodyti šio Tvarkos aprašo 18 punkte, aprūpinami brangiai kainuojančiomis techninės pagalbos priemonėmis tik tada, kai jie sumoka skirtumą tarp valstybės kompensuojamos sumos ir brangiai kainuojančios techninės pagalbos priemonės kainos į Centro atsiskaitomąją sąskaitą ir pateikia tai patvirtinančius dokumentus savivaldybės administracijos skyriui ar Centro teritoriniam padaliniui.

20. Techninės pagalbos priemones asmenys privalo pasiimti patys iš savivaldybės administracijos skyriaus ar Centro teritorinio padalinio ne vėliau kaip per 30 dienų nuo informavimo, kad priemonė yra gauta, dienos, išskyrus atvejus, kai jos yra pristatomos asmens nurodytu adresu pagal savivaldybės arba Centro direktoriaus patvirtiną tvarką. Neatsiėmus pageidaujamos techninės pagalbos priemonės per nustatytą laiką, ji atiduodama kitam asmeniui.

21. Asmeniui mirus, jo šeimos nariai, globėjai ar rūpintojai privalo per 30 dienų grąžinti asmens turėtą techninės pagalbos priemonę įstaigai, suteikusiai šią priemonę.

22. Asmuo įgyja teisę pakartotinai įsigyti techninės pagalbos priemonę tik pasibaigus anksčiau gautos techninės pagalbos priemonės naudojimo terminui, nurodytam sprendime dėl techninės pagalbos priemonės išdavimo, ir ją grąžinus savivaldybės administracijos skyriui ar Centro teritoriniam padaliniui, išskyrus šio Tvarkos aprašo 23 punkte nurodytus atvejus. Negrąžinus turimos techninės pagalbos priemonės, kita neišduodama.

23. Nepasibaigus nustatytam techninės pagalbos priemonės naudojimo terminui, kita techninės pagalbos priemonė asmeniui išduodama eilės tvarka:

23.1. pasikeitus jo sveikatos būklei ar fiziniams duomenims (pateikus išrašą iš medicininių dokumentų (formą Nr. 027/a) dėl pasikeitusios sveikatos būklės ar fizinių duomenų), kai turimos techninės pagalbos priemonės negalima individualiai pritaikyti;

23.2. kai gauta techninės pagalbos priemonė naudojimosi laikotarpiu visiškai nusidėvėjo ir yra pripažinta netinkama naudoti.

**IV. APRŪPINIMAS BRANGIAI KAINUOJANČIAIS AKTYVAUS TIPO VEŽIMĖLIAIS**

24. Asmens prašymą dėl brangiai kainuojančio aktyvaus tipo vežimėlio skyrimo nagrinėja Centro direktoriaus sudaryta komisija, kuri per 15 dienų nuo visų reikiamų šio tvarkos aprašo 6 punkte nurodytų dokumentų gavimo dienos priima sprendimą dėl asmens įrašymo į asmenų, pageidaujančių įsigyti brangiai kainuojantį aktyvaus tipo vežimėlį, eilę.

25. Centras brangiai kainuojančiais aktyvaus tipo vežimėliais suaugusius asmenis aprūpina vieną kartą per 4 metus.

26. Asmuo, sutikęs įsigyti jam Centro siūlomą naują ar kito asmens grąžintą vežimėlį, sumoka į Centro atsiskaitomąją sąskaitą 10 procentų naujo brangiai kainuojančio aktyvaus tipo vežimėlio kainos arba grąžinto vežimėlio likutinės vertės.

27. Nepasibaigus šio Tvarkos aprašo 25 punkte nurodytam terminui, kitas brangiai kainuojantis aktyvaus tipo vežimėlis gali būti išduodamas eilės tvarka pasikeitus asmens sveikatos būklei, fiziniams duomenims ar jo individualiems poreikiams, kai asmuo nebegali naudotis turimu vežimėliu ir nėra galimybės individualiai jį pritaikyti. Šiuo atveju asmuo Centrui pateikia reabilitacijos įstaigos specialistų išvadą dėl pasikeitusios asmens sveikatos būklės ar fizinių duomenų.

28. Esant šio Tvarkos aprašo 27 punkte nurodytoms sąlygoms, asmuo per 30 dienų grąžina turimą brangiai kainuojantį aktyvaus tipo vežimėlį Centrui.

29. Grąžinus brangiai kainuojantį aktyvaus tipo vežimėlį, nepasibaigus šio Tvarkos aprašo 25 punkte nurodytam terminui, Centras grąžina asmeniui arba jo paveldėtojams 10 procentų vežimėlio likutinės vertės, apskaičiuotos jo grąžinimo Centrui dieną.

**V. APRŪPINIMAS ELEKTRINIAIS VEŽIMĖLIAIS**

30. Asmens prašymą dėl elektrinio vežimėlio skyrimo nagrinėja Centro direktoriaus sudaryta komisija, kuri per 15 dienų nuo visų reikiamų šio Tvarkos aprašo 6 punkte nurodytų dokumentų gavimo dienos priima sprendimą dėl asmens įrašymo į asmenų, pageidaujančių įsigyti elektrinį vežimėlį, eilę.

31. Centras elektriniais vežimėliais suaugusius asmenis aprūpina vieną kartą per 8 metus, o asmenis nuo 14 metų – vieną kartą per 4 metus.

32. Asmuo, sutikęs įsigyti jam siūlomą Centro kito asmens grąžintą elektrinį vežimėlį, sumoka į Centro atsiskaitomąją sąskaitą 5 procentus šio vežimėlio likutinės vertės.

33. Asmuo, sutikęs įsigyti jam siūlomą Centro gautą paramos būdu ir atnaujintą elektrinį vežimėlį, sumoka į Centro atsiskaitomąją sąskaitą 10 procentų siūlomo elektrinio vežimėlio remonto ir individualaus pritaikymo išlaidų kainos.

34. Asmeniui nesutikus įsigyti Centro siūlomo elektrinio vežimėlio, kuris atitinka jo medicininius bei fizinius poreikius, jis įrašomas į asmenų, pageidaujančių įsigyti elektrinį vežimėlį, eilės pabaigą.

35. Jei Centras neturi grąžintų arba gautų paramos būdu ir atnaujintų elektrinių vežimėlių arba jeigu jie neatitinka asmens medicininių bei fizinių poreikių, asmuo eilės tvarka aprūpinamas nauju elektriniu vežimėliu, už kurį sumoka 5 procentus naujo elektrinio vežimėlio kainos.

36. Centras organizuoja elektrinio vežimėlio remontą bei baterijų keitimą tik pasibaigus šio vežimėlio dalių garantiniam terminui. Šiuo atveju asmuo sumoka į Centro atsiskaitomąją sąskaitą 10 procentų remonto ir baterijų keitimo išlaidų.

37. Centrui nustačius, kad elektrinio vežimėlio gedimas atsirado dėl asmens kaltės arba didelio neatsargumo, gedimus asmuo šalina savo lėšomis.

38. Nepasibaigus šio Tvarkos aprašo 31 punkte nurodytam terminui, kitas elektrinis vežimėlis asmeniui gali būti išduodamas eilės tvarka, esant šioms sąlygoms:

38.1. jei gautas elektrinis vežimėlis naudojimosi laikotarpiu visiškai nusidėvėjo ir yra pripažintas netinkamu naudoti (jei asmuo naudojosi vežimėliu, nepažeisdamas naudojimo instrukcijos);

38.2. pasikeitus asmens sveikatos būklei, fiziniams duomenims ar jo individualiems poreikiams, kai asmuo nebegali naudotis turimu elektriniu vežimėliu ir nėra galimybės individualiai jį pritaikyti. Šiuo atveju asmuo Centrui pateikia reabilitacijos įstaigos specialistų išvadą dėl pasikeitusios asmens sveikatos būklės ar fizinių duomenų.

39. Esant šio Tvarkos aprašo 38 punkte nurodytoms sąlygoms, asmuo per 30 dienų grąžina turimą vežimėlį Centrui. Centras šio Tvarkos aprašo nustatyta tvarka aprūpina asmenį kitu elektriniu vežimėliu.

40. Grąžinus elektrinį vežimėlį, nepasibaigus šio Tvarkos aprašo 31 punkte nurodytam terminui, Centras grąžina:

40.1. asmeniui (jo įgaliotam asmeniui ar jo tėvams (įtėviams), sutuoktiniui, vaikams (įvaikiams), globėjams, rūpintojams) 5 procentus vežimėlio likutinės vertės, apskaičiuotos jo grąžinimo Centrui dieną;

40.2. paveldėtojams:

40.2.1. 10 procentų vežimėlio kainos, jei vežimėlis gautas iki 2005 m. gruodžio 31 d.;

40.2.2. 5 procentus vežimėlio likutinės vertės, apskaičiuotos jo grąžinimo Centrui dieną, jei vežimėlis gautas po 2006 m. sausio 1 dienos.

**VI. ASMENŲ, ĮSIGIJUSIŲ NAUJĄ AKTYVAUS TIPO VEŽIMĖLĮ AR SKUTERĮ, ĮSIGIJIMO IŠLAIDŲ KOMPENSAVIMAS**

41. Centro direktoriaus sudaryta komisija nagrinėja asmens prašymą dėl aktyvaus tipo vežimėlio ar skuterio įsigijimo išlaidų kompensacijos skyrimo ir priima sprendimą dėl asmens įrašymo į asmenų, pageidaujančių gauti kompensaciją, eilę per 15 dienų nuo visų reikiamų šio tvarkos aprašo 6 punkte nurodytų dokumentų gavimo dienos. Kompensacijos išmokamos eilės tvarka.

42. Asmuo turi teisę gauti įsigijimo išlaidų kompensaciją:

42.1. aktyvaus tipo vežimėlio – vieną kartą per 4 metus, bet ne daugiau kaip 4000 litų;

42.2. skuterio – vieną kartą per 6 metus, bet ne daugiau kaip 3500 litų;

43. Šio Tvarkos aprašo 42 punkte nurodytą kompensaciją asmuo pakartotinai gali gauti tik pasibaigus nurodytame punkte nustatytam terminui.

44. Nepraėjus 3 metams nuo šio Tvarkos aprašo 42 punkte nurodyto termino, kai pasikeičia asmens sveikatos būklė ar jo individualūs poreikiai, asmuo, esant reikalui, aprūpinamas eilės tvarka šio Tvarkos aprašo nustatyta tvarka aktyvaus tipo ar elektriniu vežimėliu, grąžinus anksčiau gautą aktyvaus tipo vežimėlio ar skuterio įsigijimo išlaidų kompensaciją.

45. Kompensacija asmeniui yra pervedama į gavėjo nurodytą asmeninę sąskaitą Lietuvos Respublikos teritorijoje esančioje kredito įstaigoje.

**VII. ASMENŲ, ĮSIGIJUSIŲ NAUJĄ FM SISTEMĄ, ĮSIGIJIMO IŠLAIDŲ KOMPENSAVIMAS**

46. Centro direktoriaus sudaryta komisija nagrinėja asmens prašymą dėl FM sistemų įsigijimo išlaidų kompensacijos skyrimo ir priima sprendimą dėl asmens įrašymo į asmenų, pageidaujančių gauti FM sistemos kompensaciją, eilę per 15 dienų nuo visų reikiamų šio Tvarkos aprašo 6 punkte nurodytų dokumentų gavimo dienos. Kompensacijos išmokamos eilės tvarka.

47. Asmuo turi teisę gauti FM sistemos įsigijimo išlaidų kompensaciją vieną kartą per 5 metus.

48. Asmeniui, įsigijusiam naują FM sistemą, Centras kompensuoja 80 procentų FM sistemos kainos.

49. Kompensacija pervedama į asmens tėvų (įtėvių), globėjų (rūpintojų) nurodytą asmeninę sąskaitą Lietuvos Respublikos teritorijoje esančioje kredito įstaigoje.

**VIII. BAIGIAMOSIOS NUOSTATOS**

50. Centras judėjimo, regos ir klausos techninės pagalbos priemones, nurodytas šio Tvarkos aprašo 1, 2 ir 3 prieduose, įsigyja bei judėjimo techninės pagalbos priemonių, išskyrus skuterių, remonto ir individualaus pritaikymo paslaugas perka Lietuvos Respublikos viešųjų pirkimų įstatymo (Žin., 1996, Nr. ; 2006, Nr. ) nustatyta tvarka.

51. Techninės pagalbos priemonių, nurodytų šio Tvarkos aprašo 50 punkte, įsigijimo, remonto ir individualaus pritaikymo ir kompensacijų, numatytų šio Tvarkos aprašo 42 ir 47 punktuose, išlaidos kompensuojamos iš valstybės biudžeto lėšų, skirtų Gyventojų aprūpinimo techninės pagalbos priemonėmis ir profesinės reabilitacijos paslaugų teikimo programai įgyvendinti.

52. Centras šio Tvarkos aprašo 19, 26, 32, 33, 35 ir 36 punktuose nurodytas gautas lėšas naudoja techninės pagalbos priemonėms ar remonto paslaugoms pirkti.

53. Asmuo privalo informuoti Centro teritorinį padalinį arba savivaldybės administracijos skyrių apie savo gyvenamosios vietos pasikeitimą.

54. Techninės pagalbos priemonės yra išieškomos įstatymų nustatyta tvarka, kai jos negrąžinamos savivaldybės administracijos skyriui, Centrui ar Centro teritoriniam padaliniui šio Tvarkos aprašo nustatyta tvarka.

55. Sprendimai dėl aprūpinimo techninės pagalbos priemonėmis ir kompensacijų skyrimo gali būti skundžiami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_

Neįgaliųjų aprūpinimo techninės pagalbos

priemonėmis ir šių priemonių įsigijimo išlaidų

kompensavimo tvarkos aprašo

1 priedas

**JUDĖJIMO TECHNINĖS PAGALBOS PRIEMONIŲ SĄRAŠAS**

|  |  |  |  |
| --- | --- | --- | --- |
| **Eil. Nr.**  | **Techninės pagalbos priemonės pavadinimas** | **Techninės pagalbos priemonės naudojimo laikas** | **Kriterijai, pagal kuriuos nustatomas asmens poreikis techninės pagalbos priemonėms įsigyti (negalios priežastis ir pobūdis, liga ar fizinė būklė)** |
| **1** | **2** | **3** | **4** |
| **1.** | **Elektriniai neįgaliųjų vežimėliai:** |  |  |
| 1.1. | elektriniai vežimėliai bei jų priedai suaugusiems asmenims Y | 8 metai | labai ryški tetraplegija (tetraparezė) dėl raumenų atrofijos ar distrofijos, išsėtinės sklerozės, reumatoidinio artrito ar kitų ligų bei traumų pasekmių; neprotezuojamos abiejų blauzdų ir šlaunų bigės, esant abiejų rankų funkcijos pakenkimui; judėjimo-atramos sistemos ligos su labai ryškiu visų keturių galūnių funkcijos pažeidimu; ryškus širdies-kraujagyslių funkcijos nepakankamumas ir kitos būklės, kai judėjimo funkciją galima kompensuoti tik elektriniu vežimėliu |
| 1.2. | elektriniai vežimėliai neįgaliems vaikams nuo 14 metų Y | 4 metai |
| 1.3. | skuteriai Y | 6 metai | vienos arba abiejų kojų parezė; ryški hemiparezė; ryški ataksija; ryškus hiperkinezinis arba amiostatinis sindromas; lėtinis kojų arterinės kraujotakos II laipsnio nepakankamumas; lėtinis kojų veninės kraujotakos III laipsnio nepakankamumas; abiejų kojų dramblialigė; kaulų ir sąnarių ligos, žymiai ribojančios mobilumą; lėtinis plaučių III laipsnio ir širdies III funkcinės klasės nepakankamumas; persodinta ar dirbtinė širdis; hipofizinis sindromas (suaugusiems asmenims) |
| **2.** | **Neįgaliųjų vežimėliai:** |  |  |
| 2.1. | palydovo valdomi rankiniai neįgaliųjų vežimėliai: S |  |  |
| 2.1.1. | vaikams | 4 metai | III laipsnio kraujotakos nepakankamumas; III laipsnio plaučių, širdies nepakankamumas; hemiplegija arba ryški hemiparezė; paraplegija; apysunkė kojų paraparezė, tetraparezė; ryški ataksija;ryškus hiperkinezinis sindromas; abiejų blauzdų bigės arba aukštesnio lygio amputacija; judamojo ir atramos aparato ligos ir traumų pasekmės, trukdančios valdyti mechaninį vežimėlį |
| 2.1.2. | suaugusiems | 6 metai |
| 2.2. | abiem rankom valdomi neįgaliųjų vežimėliai su varomaisiais užpakaliniais ratais S: |  |  |
| 2.2.1. | universalaus tipo | 5 metai | kai asmuo dėl sveikatos būklės (pvz.: paraplegijos, paraparezės, raumenų nykimo, išsėtinės sklerozės ir kt.) negali vaikščioti, bet gali judėti rankomis varomu vežimėliu, tačiau nėra visiškai savarankiškas (nemoka išlaikyti kūno pusiausvyros ant užpakalinių ratų, mobiliai judėti, visiškai apsitarnauti) |
| 2.2.2. | aktyvaus tipo\*\*\*\* | 4 metai | kai asmuo dėl sveikatos būklės priverstas judėti rankomis varomu neįgaliųjų vežimėliu ir yra visiškai savarankiškas įprastoje urbanistinėje ir gamtos aplinkoje |
| 2.3. | abiem rankom valdomi neįgaliųjų vežimėliai su varomaisiais priekiniais ratais S | 5 metai | kai asmuo dėl sveikatos būklės priverstas judėti rankomis varomu neįgaliųjų vežimėliu ir dėl specialių įgūdžių ar kitų individualių savybių gali judėti vežimėliu priekiniais varomaisiais ratais |
| 2.4. | abiem rankom valdomi svirtiniai neįgaliųjų vežimėliai S | 5 metai | kai asmuo dėl sveikatos būklės priverstas judėti rankomis varomu neįgaliųjų vežimėliu ir dėl specialių įgūdžių ar kitų individualių savybių gali judėti vežimėliu, varomu svirtimis |
| 2.5. | vienpusio varymo nevarikliniai neįgaliųjų vežimėliai S | 5 metai | kai asmuo dėl sveikatos būklės priverstas judėti rankomis varomu neįgaliųjų vežimėliu ir dėl įvairių vienos rankos pakenkimų tegali judėti vienpusio varymo vežimėliu |
| 2.6. | neįgaliųjų vežimėliai, skirti tetraplegikams S | 5 metai | kai asmuo dėl sveikatos būklės priverstas judėti vežimėliu su paaukštinta nugaros atrama bei lankais neslidžia danga |
| 2.7. | neįgaliųjų vežimėliai, skirti specialioms reikmėms (dušui, tualetui ir pan.) S | 5 metai | kai asmuo dėl sveikatos būklės priverstas judėti neįgaliųjų vežimėliu ir kai dėl apsitarnavimo (pvz.: duše, tualete ir kt.) jam būtinas vežimėlis specialioms reikmėms tenkinti |
| **3.** | Neįgaliųjų **vežimėlių reikmenys:** |  |  |
| 3.1. | neįgaliųjų tvirtinimo sistemos N \* (diržai, petnešos ir korsažai, naudojami sėdint vežimėlyje) | 3 metai | būklės, nurodytos 1 ir 2 punktuose, kai būtina užtikrinti asmens saugumą ir stabilumą |
| 3.2. | plaštakos apsauginės priemonės N | 1 metai | tetraparezė, tetraplegija |
| 3.3. | varytuvai Y | 4 metai | asmenims, kurie naudojasi aktyvaus tipo vežimėliais |
| **4.** | **Transporto priemonės:** |  |  |
| 4.1. | šliaužtuvai ir judamosios plokštės N | 3 metai | asmenims dėl neprotezuojamų abiejų blauzdų ar šlaunų bigių |
| **5.** | **Per(si)kėlimo priemonės:** |  |  |
| 5.1. | slankiosios lentos ir slankieji kilimėliai N | 3 metai | asmenims, negalintiems vaikščioti |
| 5.2. | keliamieji diržai ir diržų komplektai N | 5 metai | asmenims su sutrikusia judėjimo funkcija |
| **6.** | **Dviračiai:** |  |  |
| 6.1. | kojomis minami triračiai S | 6 metai | asmenims iki 18 metų dėl cerebrinio ir kitų paralyžių; kai sutrikusi koordinacija, tačiau gali judėti triračiu |
| 6.2. | rankomis minami triračiai S | 6 metai | asmenims iki 18 metų dėl cerebrinio ir kitų paralyžių, kai triračio negali minti kojomis |
| **7.** | **Viena ranka valdomos vaikščiojimo priemonės:** |  |  |
| 7.1. | vaikščiojimo lazdelės N: |  |  |
| 7.1.1. | medinės | 2 metai | raumenų silpnumas (poliomielitas, miastenija, apatinių galūnių nervų pažeidimai); pažeista pusiausvyra (galvos smegenų pažeidimai, išsėtinė sklerozė, parkinsonizmas, polineuropatija); kaulų ir sąnarių pažeidimai (osteoporozė, deformuojanti artrozė, traumos); deformacijos (skoliozė, galūnės sutrumpėjimas) |
| 7.1.2. | metalinės | 5 metai |
| 7.2. | vaikščiojimo lazdos su trimis ar daugiau kojelių N | 4 metai | esant pusiausvyros sutrikimams |
| 7.3. | alkūniniai ramentai N | 3 metai | koordinacijos sutrikimas (galvos smegenų traumos, insultas, stuburo pažeidimai ir traumatiniai kaulų, raumens pažeidimai ir ligų pasekmės); po sąnarių endoprotezavimo |
| 7.4. | pažastiniai ramentai N: |  |  |
| 7.4.1. | mediniai | 3 metai | abipusis apatinių galūnių silpnumas; koordinacijos sutrikimas; reumatoidinis artritas.Po sąnarių endoprotezavimo, apatinių galūnių pažeidimų, nervų sistemos ligų, sutrikdančių apatinių galūnių funkciją, traumų pasekmių |
| 7.4.2. | metaliniai | 4 metai |
| **8.** | **Abiem rankom valdomos vaikščiojimo priemonės:** |  |  |
| 8.1. | vaikščiojimo rėmai N | 4 metai | apatinių galūnių vienpusis ar abipusis silpnumas ir/ar apatinių galūnių bei viso kūno nestabilumas (išsėtinė sklerozė, parkinsonizmas, insultas, traumos) |
| 8.2. | vaikštynės su ratukais N | 5 metai | apatinių galūnių vienpusis ar abipusis silpnumas ir/ar apatinių galūnių bei viso kūno nestabilumas (išsėtinė sklerozė, parkinsonizmas, insultas, traumos, sunki reumatoidinio artrito forma) |
| 8.3. | vaikštynės su staliuku S | 5 metai | būklės, nurodytos 8.2 punkte |
| 8.4. | sėdimosios vaikštynės S | 5 metai |
| **9.** | **Vaikščiojimo priemonių priedai:** |  |  |
| 9.1. | vasariniai antgaliai N | iki susidėvėjimo |  |
| 9.2. | žieminiai antgaliai N | 3 metai |  |
| 10. | **Tualeto reikmenys:** |  |  |
| 10.1. | naktipuodžio kėdutės (su ar be ratukų) S | 5 metai | būklės, nurodytos 1 ir 2.1 punktuose; asmenims, kuriems nustatytas specialusis nuolatinės slaugos poreikis, bei asmenims su visiška negalia |
| 10.2. | paaukštintos tualeto sėdynės N: |  |  |
| 10.2.1. | atskiros (stovimos) | 5 metai | būklės po endoprotezavimo operacijų, su sutrikusiomis klubo sąnario funkcijomis; neurologinės būklės, kai gali atsistoti tik nuo paaukštintų paviršių |
| 10.2.2. | tvirtinamos ir netvirtinamos | 5 metai |
| **11.** | **Prausimosi, maudymosi vonioje ir duše priemonės:** |  |  |
| 11.1. | vonios (dušo) kėdės (su ir be ratukų) S | 5 metai | būklės, nurodytos 1 ir 2 punktuose |
| 11.2. | vonios suoliukai: |  |  |
| 11.2.1. | nesudėtingos konstrukcijos N | 3 metai | būklės, nurodytos 1 ir 2 punktuose |
| 11.2.2. | elektriniai, valdomi pulteliu Y | 5 metai | asmenims, kuriems nustatytas specialusis nuolatinės slaugos poreikis, bei asmenims su visiška negalia |
| 11.3. | vonios lentos N | 3 metai | būklės, nurodytos 1 ir 2 punktuose |
| 11.4. | vonios: |  |  |
| 11.4.1. | nešiojamosios (pripučiamosios) S \*\* | 5 metai |  |
| 11.4.2. | sudedamosios S \*\* | 5 metai |  |
| **12.** | **Sėdimieji baldai:** |  |  |
| 12.1. | darbo kėdės S \*\*\* | 10 metų | būklės, nurodytos 1 ir 2 punktuose |
| 12.2. | kėdutės S | 10 metų |  |
| 12.3. | darbo kėdutės S \*\*\* | 10 metų |  |
| 12.4. | individualios formos sėdynės Y \* | 10 metų |  |
| 12.5. | sėdynės, sėdėjimo sistemos ir abdukcijos blokatoriai S | 3 metai | būklės, nurodytos 1 ir 2 punktuose, kai būtina užtikrinti asmens saugumą ir stabilumą |
| **13.** | **Stalai:** |  |  |
| 13.1. | lovos staliukai (naudojami greta, virš arba ant lovos) N | 10 metų | asmenims, kuriems nustatytas specialusis nuolatinės slaugos poreikis, bei asmenims su visiška negalia |
| **14.** | **Priemonės praguloms išvengti:** |  |  |
| 14.1. | lovos Y: |  |  |
| 14.1.1. | rankomis reguliuojamos lovos | 20 metų | asmenims, kuriems nustatytas specialusis nuolatinės slaugos poreikis, bei asmenims su visiška negalia, kuriems yra didelė pragulų atsiradimo tikimybė |
| 14.1.2. | automatiškai reguliuojamos lovos | 15 metų |
| 14.2. | čiužiniai praguloms išvengti Y | 3 metai |
| 14.3. | pasėstai praguloms išvengti S | 3 metai | asmenims, besinaudojantiems vežimėliais |
| 14.4. | patiesalai praguloms išvengti N | 3 metai | asmenims, kuriems nustatytas specialusis nuolatinės slaugos poreikis, bei asmenims su visiška negalia, kuriems yra didelė pragulų atsiradimo tikimybė |
| **15.** | **Judėjimo, jėgos ir pusiausvyros lavinimo įranga:** |  |  |
| 15.1. | stovėjimo atramos S: |  |  |
| 15.1.1. | vaikams | 4 metai | hemiplegija arba ryški hemiparezė; paraplegija, tetraplegija, tetraparezė; ryški ataksija; ryškus hiperkinezinis sindromas ir pan. |
| 15.1.2. | suaugusiesiems | 4 metai |
| 15.2. | treniruokliai ir ergometriniai dviračiai S | 5 metai | cerebrinis ir kiti paralyžiai, hemiplegija, išsėtinė sklerozė, judamojo ir atramos aparato bei nervų sistemos ligos ir traumų pasekmės |
| 15.3. | ritiniai N | 2 metai | asmenims iki 18 metų dėl hemiplegijos arba ryškios hemiparezės; paraplegijos, tetraplegijos, tetraparezės; ryškios ataksijos; ryškaus hiperkinezinio sindromo ir pan. |
| 15.4. | volai N | 2 metai |
| 15.5. | gimnastikos kilimėliai N | 3 metai |
| 15.6. | parapodiumai | 6 metai | paraplegija |
| **16.** | **Valgymo ir gėrimo priemonės:** |  |  |
| 16.1. | stalo įrankiai N | 3 metai | asmenims, turintiems ryškius rankos gniaužimo į kumštį ir pirštų griebimo sutrikimus |
| **17.** | **Kopėčios ir lipynės:** |  |  |
| 17.1. | kopėčios N | 6 metai | žemaūgiams asmenims bei asmenims, kuriems dėl sveikatos būklės sunku įlipti į standartinę vonią |
| **18.** | **Priemonės, padedančios atlikti ir (arba) pakeičiančios rankos ir (arba) plaštakos ir (arba) piršto funkcijas:** |  |  |
| 18.1. | veikos lazdelės N | 3 metai | asmenims, turintiems ryškius rankos gniaužimo į kumštį ir pirštų griebimo sutrikimus |
| 18.2. | rankinės plokščiosios replės N | 3 metai |
| **19.** | **Rengimąsi palengvinančios priemonės:** |  |  |
| 19.1. | kojinių ir pėdkelnių apsimovimo priemonės N | 3 metai | asmenims, turintiems ryškius rankos gniaužimo į kumštį ir pirštų griebimo sutrikimus |
| 19.2. | šaukštai batams apsiauti ir įtaisai batams nusiauti N | 3 metai |
| 19.3. | sagstymo kabliukai N | 3 metai |

Pastabos:

Y – ypač sudėtingos ir brangios techninės pagalbos priemonės;

S – sudėtingos techninės pagalbos priemonės;

N – nesudėtingos techninės pagalbos priemonės;

\* – skirti asmenims tik pagal specialų užsakymą;

\*\* – skirti asmenims, pripažintiems nedarbingais ar I grupės invalidams, ar asmenims, kuriems nustatytas specialusis nuolatinės slaugos poreikis (visiška negalia), ar asmenims, sukakusiems senatvės pensijos amžių, kuriems nustatytas didelių specialiųjų poreikių lygis, kurie gyvena be patogumų;

\*\*\* – skirti asmenims, kurie dirba ir/ar mokosi;

\*\*\*\* – rekomenduojama skirti asmenims iki 62,5 metų.

\_\_\_\_\_\_\_\_\_\_\_\_\_\_

Neįgaliųjų aprūpinimo techninės pagalbos

priemonėmis ir šių priemonių įsigijimo išlaidų

kompensavimo tvarkos aprašo

2 priedas

**REGOS TECHNINES PAGALBOS PRIEMONIŲ SĄRAŠAS**

|  |  |  |  |
| --- | --- | --- | --- |
| **Eil. Nr.**  | **Techninės pagalbos priemonės pavadinimas** | **Techninės pagalbos priemonės naudojimo laikas** | **Kriterijai, pagal kuriuos nustatomas asmens poreikis techninės pagalbos priemonėms įsigyti (negalios priežastis ar pobūdis, liga ar fizinė būklė)** |
| **1.** | **Žmogaus fizinių ir fiziologinių savybių matuokliai:** |  |  |
| 1.1. | kūno termometrai (kalbantys) N | 2 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| abiejų akių regėjimo funkcijų sumažėjimas:geriau matančios akies regėjimo aštrumo su visiška korekcija sumažėjimas nuo 0,06 iki 0,1 arba geriau matančios akies akipločio koncentrinis susiaurėjimas iki 20 laipsnių nuo fiksacijos taško |
| **2.** | **Laikmačiai:** |  |  |
| 2.1. | rankiniai laikrodžiai: |  |  |
| 2.1.1. | Brailio S | 2 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| 2.1.2. | kalbantys S | 1 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| 2.2. | staliniai laikrodžiai (kalbantys, su žadintuvu ir kalendoriumi) S | 2 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| abiejų akių regėjimo funkcijų sumažėjimas: geriau matančios akies regėjimo aštrumo su visiška korekcija sumažėjimas nuo 0,06 iki 0,1 arba geriau matančios akies akipločio koncentrinis susiaurėjimas iki 20 laipsnių nuo fiksacijos taško |
| **3.** | **Orientavimo(si) priemonės:** |  |  |
| 3.1. | taktilinės (baltos) lazdelės | 1 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| 3.2. | baltosios lazdelės N | 2 metai |
| **4.** | **Valgymo ir gėrimo priemonės:** |  |  |
| 4.1. | maisto dozavimo įtaisai N | 3 metai | abiejų akių aklumas:kai geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| abiejų akių regėjimo funkcijų sumažėjimas:geriau matančios akies regėjimo aštrumo su visiška korekcija sumažėjimas nuo 0,06 iki 0,1 arba geriau matančios akies akipločio koncentrinis susiaurėjimas iki 20 laipsnių nuo fiksacijos taško |
| **5.** | **Optinės priemonės:** |  |  |
| 5.1. | didinamieji stiklai: |  |  |
| 5.1.1. | su apšvietimo įrenginiu N | 2 metai | abiejų akių regėjimo funkcijų sumažėjimas:geriau matančios akies regėjimo aštrumo su visiška korekcija sumažėjimas nuo 0,06 iki 0,1 arba geriau matančios akies akipločio koncentrinis susiaurėjimas iki 20 laipsnių nuo fiksacijos taško |
| 5.1.2 | be apšvietimo įrenginio N | 2 metai | abiejų akių regėjimo funkcijų sumažėjimas:geriau matančios akies regėjimo aštrumo su visiška korekcija sumažėjimas nuo 0,06 iki 0,1 arba geriau matančios akies akipločio koncentrinis susiaurėjimas iki 20 laipsnių nuo fiksacijos taško |
| **6.** | **Rašomosios mašinėlės ir tekstiniai procesoriai:** |  |  |
| 6.1. | mechaninės Brailio rašomosios mašinėlės\* Y | 7 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| **7.** | **Skaičiuotuvai:** |  |  |
| 7.1. | elektroniniai skaičiuotuvai (kalbantys) S | 5 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| **8.** | **Piešimo ir rašymo priemonės:** |  |  |
| 8.1. | specialus rašomasis popierius N \*\*\* | 1 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| 8.2. | elektroniniai užrašymo įtaisai Brailio rašto vartotojams Y \*\*\*\* | 2 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| **9.** | **Garso įrašymo aparatai ir imtuvai:** |  |  |
| 9.1. | kompaktinių diskų grotuvai S | 5 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| 9.2. | miniatiūriniai grotuvai S \*\*\*\* | 5 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| 9.3. | diktofonai S \*\* | 3 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| abiejų akių regėjimo funkcijų sumažėjimas:geriau matančios akies regėjimo aštrumo su visiška korekcija sumažėjimas nuo 0,06 iki 0,1 arba geriau matančios akies akipločio koncentrinis susiaurėjimas iki 20 laipsnių nuo fiksacijos taško |
| **10.** | **Telefonai ir telefono ryšio priemones:** |  |  |
| 10.1. | laidiniai telefonai N \*\*\*\*\* | 5 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| **11.** | **Matuokliai:** |  |  |
| 11.1. | ilgio matuokliai N | 5 metai | abiejų akių aklumas:geriau matančios akies regėjimo aštrumas su korekcija yra mažiau kaip 0,05 arba geriau matančios akies regėjimo akipločio koncentrinis susiaurėjimas iki 10 laipsnių nuo fiksacijos taško |
| abiejų akių regėjimo funkcijų sumažėjimas: geriau matančios akies regėjimo aštrumo su visiška korekcija sumažėjimas nuo 0,06 iki 0,1 arba geriau matančios akies akipločio koncentrinis susiaurėjimas iki 20 laipsnių nuo fiksacijos taško |

Pastabos:

\* – skirti asmenims, kurie moka arba mokosi Brailio rašto, pateikus pažymą iš mokymo įstaigos;

\*\* – skirti asmenims, kurie mokosi, studijuoja ar dirba intelektualų kūrybinį darbą, pateikus pažymą iš mokymo įstaigos ar darbovietės;

\*\*\* – skirti asmenims, besinaudojantiems Brailio mašinėlėmis;

\*\*\*\* – skirti asmenims nuo 14 metų, kurie mokosi ar studijuoja, pateikus pažymą iš mokymo įstaigos;

\*\*\*\*\* – skirti asmenims, kurių būstuose įvestos bendrojo fiksuoto telefono ryšio linijos, pateikus sutarties su telekomunikacijų įmone kopiją.

\_\_\_\_\_\_\_\_\_\_\_\_\_\_

Neįgaliųjų aprūpinimo techninės pagalbos

priemonėmis ir šių priemonių įsigijimo išlaidų

kompensavimo tvarkos aprašo

3 priedas

**KLAUSOS TECHNINĖS PAGALBOS PRIEMONIŲ SĄRAŠAS**

|  |  |  |  |
| --- | --- | --- | --- |
| **Eil. Nr.**  | **Techninės pagalbos priemonės pavadinimas** | **Techninės pagalbos priemonės naudojimo laikas** | **Kriterijai, pagal kuriuos nustatomas asmens poreikis techninės pagalbos priemonėms įsigyti (negalios priežastis ar pobūdis, liga ar fizinė būklė)** |
| **1.** | **Laikmačiai:** |  |  |
| 1.1. | vibruojantys žadintuvai N | 3 metai | klausos funkcijos pablogėjimas daugiau kaip 70 dB |
| **2.** | **Telefonai ir telefono ryšio priemonės:** |  |  |
| 2.1. | laidiniai telefonai S \* | 5 metai | klausos funkcijos pablogėjimas daugiau kaip 70 dB |
| 2.2. | judriojo ryšio telefonai S \*\* | 5 metai | klausos funkcijos pablogėjimas daugiau kaip 90 dB |
| **3.** | **Garso perdavimo sistemos** |  |  |
| 3.1. | Vidinio ryšio (FM) sistemos S | 5 metai | klausos funkcijos pablogėjimas nuo 56 dB iki 70 dB |
| **4.** | **Signalizavimo ir rodymo priemonės:** |  |  |
| 4.1. | signaliniai durų įtaisai ir signalų rodytuvai S | 5 metai | klausos funkcijos pablogėjimas daugiau kaip 70 dB |
| 4.4. | žadinimo vibratorius S | 5 metai | klausos funkcijos pablogėjimas daugiau kaip 70 dB |
| 4.5. | Garso rodytuvai (elektroninėsauklės) S \*\*\* | 3 metai | klausos funkcijos pablogėjimas daugiau kaip 70 dB |

Pastabos:

\* – skirti asmenims, kurių būstuose įvestos bendrojo fiksuoto telefono ryšio linijos, pateikus sutarties su telekomunikacijų

įmone kopiją;

\*\* – skirti suaugusiems asmenims, kurie mokosi ar studijuoja, pateikus pažymą iš mokymo įstaigos;

\*\*\* – skirti asmenims, kurie augina vaikus iki 3 metų, pateikus gimimo liudijimo kopiją.

Asmuo turi teisę įsigyti pasirinktinai vieną iš 1.1 ir 4.4 punktuose bei vieną iš 2.1 ir 2.2 punktuose nurodytų priemonių.

\_\_\_\_\_\_\_\_\_\_\_\_\_\_